હવે, આ કુકર એલ્યુમિનિયમનું પણ આવે છે અને સ્ટીલનું પણ આવે છે. બહારના ડબ્બા અને અંદરના બધા ડબ્બા એલ્યુમિનિયમના હોય, બહારના ડબ્બા અને અંદરના બધા ડબ્બા સ્ટીલના હોય અને બહારનો ડબ્બો એલ્યુમિનિયમના અને અંદરના સ્ટીલના એવું બને છે. સ્ટીલના ડબ્બા હોય તો ઓછું નુકશાન કરે છે, એલ્યુમિનિયમના હોય તો વધુ નુકશાન કરે છે. વળી કેટલીક ગૃહિણીઓ ડબ્બાનો ઉપયોગ કરવાને બદલે સીધે સીધા કુકરમાં જ દાળ, શાક, ખીચડી વગેરે બનાવે છે. કુકરનો ઉપયોગ આ રીતે કરવાનો હોતો નથી. એમાં ડબ્બા મૂકીને જ રાંધવાનું હોય છે.